નવી દિલ્હી: આસામમાં નેશનલ રજિસ્ટર ઑફ સિટિઝન (NRC)નો વિરોધ કરવા ગયેલા તૃણમૂલ કોંગ્રેસના છ સાંસદો અને બે ધારાસભ્યોએ આખી રાત સિલચર એરપોર્ટ પર કસ્ટડીમાં વીતાવી. સવારે તેમાંથી છ નેતા કોલકાતા રવાના થઇ ગયા. બાકીના બે બપોર સુધીમાં દિલ્હી રવાના થશે તેવો અંદાજ છે. ઉલ્લેખનીય છે કે એનઆરસીનો ફાઇનલ ડ્રાફ્ટ જાહેર થયા પછી ટીએમસીનું એક પ્રતિનિધિમંડળ આસામમાં પરિસ્થિતિનો તાગ લેવા માટે પહોંચ્યું હતું. પોલીસે આ તમામને ગુરુવારે એરપોર્ટ પર અટકાવી દીધા હતા.